**Møtebok for møte i Eidsberg felles menighetsråd 03.03.2022 i Hærland kirkestue.**

Til stede: Ragnhild Kruse, Tore Mysen, Ole-Martin Glomsrud, Synnøve Bjørknes Lundeby, Kari Undeland, Synnøve Svensson, Anne Grete Bredholt, Magnus Grøvle Vesteraas, og Bjørn Solberg. Soveig Tjernæs Vormeland var til stede på deler av møtet.

 **Sakliste**

Sak 10/22: Godkjenning av innkalling og sakliste.

 Vedtak: Innkalling og sakliste godkjennes.

Sak 11/22: Godkjenning av protokoll fra møtet 18.01.22 (vedlagt)

 Vedtak: Protokollen godkjennes

Sak 12/22: Orienteringer

**Fra sognepresten:** Konfirmanthelg arrangeres helgen 4. – 6- mars på Sjøglimt. Det merkes at tilgangen på hjelpeledere har blitt mindre gjennom pandemien. Likevel er det gode rutiner for planlegging og gjennomføring av en slik helg, og de som skal være med fra staben ser fram til arrangementet.

Fasteaksjon: fasteaksjonsløp for konfirmantene arrangeres 5. april. Konfirmantene samler inn penger fra sponsorer som for det meste er privatpersoner. Det er en fin måte å gi penger til Kirkens Nødhjelps arbeid.

Babysang har startet opp med omkring femten deltakere.

Indre Østfold Gospelkompani starter opp uke 10 etter initiativ fra Leif Ingvald Skaug.

**Fra fellesrådet:** Regnskapet for 2021 er gjort opp. Det viser kr 1,5 mill. i minus. Pensjonspremie til KLP gjorde utslaget for det store underskuddet. Underskuddet dekkes inn av et sikringsfond som fellesrådet har til dispensasjon.

Evaluering av kirkelig virksomhet slik det fungerer etter kommunesammenslåingen. 31. mars skal medlemmene i alle menighetsrådene møte en konsulent som evaluerer arbeidet etter sammenslåingen. Møtet skal være på Grøtvedt. En utfordring for oss er at menighetens årsfest i forhenværende Eidsberg prestegjeld skal være samme kveld på Trømborg menighetshus.

**Fra leder:** Lørdag 5.3 skal det være en markering klokken 12 på torget i Askim i solidaritet med Ukraina.

Høring fra Kirkerådet om valgregler. Høring fra Kirkerådet om dåpsopplæring.

Eiermøte for Mysen menighetshus Betania mandag.

 Vedtak: Orienteringer og referat tas til orientering.

Sak 13/22: Orientering fra diakonen.
 Solveig Tjernes Vormeland deltok på møtet og orientere om arbeidet sitt, med fokus på arbeidet under pandemien, men også med tanke på diakonale utfordringer som menighetsrådet må vurdere om og evt. hvordan vi kan gjøre noe med. For eksempel det å være inkluderende kirke, og det å være grønn menighet.

 Pilarer i diakonien: Vise omsorg. Vern om skaperverket. Kamp for rettferdighet.

Diakonens arbeid i våre menigheter:

* + - Lavterskeltilbud til ungdom. KRIK, ka du trur
		- Knøttekor
		- Sorgarbeid i sorggruppe
		- Konfirmantarbeid
		- Trivselstreff
		- Kirkens bymisjon.
		- Samarbeid med andre. Ungdomsprogrammet for psykisk helse Robust ungdom. Er ressursperson i den sammengen.

Hvilke utfordringer har diakonen til menighetsrådet?

Det er viktig at medlemmene i menighetsrådet står rundt oss som støttespillere. Fint å ha noen å ringe til om oppgaver som vi trenger hjelp til. For eksempel stand på julelegateåpningen, matlaging eller praktisk hjelp. Det viktigste er at vi alle har det diakonale for øyet, i de rollene vi har.

 Vedtak: Vi tar informasjonen fra Solveig til orientering.

Sak 14/22: Regnskap 2021

 Regnskapet viser at det er kontroll på økonomien i alle sogn og i de to menighetshusene som eies av sognet. Vi har også fått mva-kompensasjon for 2020 og 2021, men den føres først i regnskapet for 2022.

 Vedtak: Regnskap for 2021 godkjennes.

S

ak 15/22: Budsjett 2022

 Når leder har mottatt regnskapet, lages et utkast til budsjett for 2022, som er basert på ny konto-inndeling, og vil inneholde forsag til hvor mye sognene overfører til en felles driftskonto. Denne må av praktiske grunner tilhøre Mysen sogn.

Vedtak: Menighetsrådets Au får fullmakt til å utarbeide budsjett for 2022. Dette sendes rådets medlemmer etter Aus møte 16.03.

Sak 16/22: Trømborg menighetshus

Leder har hatt et møte med styret for Trømborg menighetshus, der de snakket om økonomi, statutter, styresammensetning og forbindelsen til menighetsrådet. Økonomien er grei, selv med lite utleie i 2021. Styret har forståelse for at menighetsrådet vil ha litt informasjon om driften av huset, og er enig i at styret bør oppnevnes av *kirkekomiteen i samarbeid med menighetsrådet.*

Styret ønsker at styreperioden skal være kortere enn 4 år, det kan gjøre det enklere å finne personer som vil påta seg styreverv. En slik endring, og andre endringer i statuttene kan menighesrådet vedta.

Vedtak: a) Menighetsrådet vedtar de foreslåtte endringer i instruksen for Trømborg menighetshus.
 b) Menighetsrådet oppnevner følgende medlemmer i styret for Trømborg menighetshus for ett år:

 - Linn Enersen

 - Gro Anita Martinsen Løken

 - Merete Løe

 For to år:

 - June Karlstad

 - Ole Gunnar Degnes

 - Tormod Kopperud

- Kari Undeland som representant fra kirkekomiteen.

Sak 17/22: Oppnevning av styremedlem og varamedlem til styret for Mysen menighetshus Betania..

Vedtak: Som styremedlem for 2 år oppnevnes Hans Robert Hagen.

 Som varamedlem for 1 år oppnevnes Tore Mysen.

Sak 18/22: Eidsberg kirke - puslespill

Helga Frøyset har fått en forespørsel fra firmaet «Hobbyspesialisten» som ønsker å lage et puslespill der Eidsberg kirke er motivet.

 Det kan det være en del å tjene på dette om vi får solgt en del puslespill, da vi betaler 175,- stk, og kan selge for 490. Med en minstebestilling på 100 puslespill må vi da selge 36 puslespill for å gå i null. Om vi selger 100 vil vi få et overskudd på kr. 31 500. Innkjøpsprisen blir jo 17 500, så de pengene må vi jo finne et sted, men disse pengene kan komme fra selve salget, om vi har utsatt betalingsfrist, ev. ved å låne fra et av fondene våre.

 Kirkekomiteen i Eidsberg, misjonsutvalget og sognepresten, samt undertegnede, synes dette er en god ide som vi bør stte ut i livet. Vi ble enige om at Helga kunne informere om prosjektet på kirkekaffen etter misjonsgudstjenesten, men det er likevel formelt riktig at menighetsrådet godkjenner det; det dreier jo om å bruke kirken som motiv for å tjenes penger.

 Vedtak:

 Menighetsrådet godkjenner at det produseres puslespill med motiv Eidsberg kirke, og at overskuddet av salget deles likt mellom menighetenes misjonsprosjekt og menighetsarbeidet

Sak 19/22: Innkjøp av prosjektor og lerret til Eidsberg kirke.

Den vellykkede kulturkvelden i Eidsberg kirke 03.02. avdekket at det kan være en fordel med flere enn én prosjektor i våre kirker. Den ene vi har, er plassert i Mysen kirke. Prisen på en slik prosjektor er ca 6000 kroner.

Det vil også være en fordel med et større lerret i kirken, det vi har i Mysen, er tungvint å flytte rundt. På den annen side er det et lerret i Hærland kirke som vi ikke trenger nå, da det er andre skjermer der. Det må vurderes nærmere. Et lerret i aktuell størrelse koster også ca 6000 kr, jfr. vedlegg.

Vedtak: a) Det kjøpes inn prosjektor og lerret til Eidsberg kirke i tråd med beskrivelsen fra Leif Ingvald Skaug.

 b) Kostnadene dekkes av kapitalkonto Eidsberg sogn

Sak 20/22: Menighetens årsmøte og årsmelding fra menighetsrådet

Vi har tidligere bestemt at årsmøtet skal holdes i Trømborg menighetshus torsdag 31. mars. Start blir kl 1900. På møtet skal menighetsrådet orientere om arbeidet, årsmeldingen legges frem og de som kommer kan stille spørsmål, komme med synspunkter etc.Tilsvarende gjelder for regnskapet.

Menigheten kan altså komme med synspunkter, kritkk, forslag, men det er ikke noe som skal vedtas, så på den måten er ikke dette et årsmøte slik det er i en forening. Men menighetsrådet skal i følge kirkeordningen innkalle til et slikt møte én gang i året.

Vedtak: Tatt til orientering

Sak 21/22: Utleie av Trømborg menighetshus til Frikirken

 Smaalenene frikirke har sendt en forespørsel om mulig leie av Trømborg menighetshus fra januar 2023.

 Vedtak: Menighetsrådet avventer en uttalelse fra husstyret i Trømborg menighetshus.

Referent: Kari Undeland